A Educació Infantil, la nostra opció metodològica se centra en el TREBALL PER PROJECTES, que afavoreix la globalització i la interdisciplinarietat dels aprenentatges vertebrats des d’un treball col·lectiu amb el grup classe. L’ÀGORA, on a través de la reflexió i el diàleg treballem principalment la formació humana. Els RACONS DE TREBALL i DE JOC, com a estratègia per afavorir l’autonomia, la iniciativa, l’activitat, la responsabilitat, la socialització i la individualitat de cada infant.
L’Àgora és un espai destinat a la reflexió i el diàleg en el qual es treballen estratègies de pensament per afavorir l’expressió oral. Es treballen valors, actituds i normes, i la mediació de conflictes.
Revisem els càrrecs, expliquem contes, parlem del cap de setmana, el protagonista mostra el seu mural, parlem d’incidències, normes, responsabilitats, i fem les sessions de pastoral.
L’Àgora potencia la comunicació entre companys i mestres i permet treballar estratègies de pensament a partir del llenguatge oral.
El treball per projectes crea estratègies d’organització dels coneixements basant-se en el tractament de la informació, i estableix relacions entre els continguts d’aprenentatge. Treballar per projectes permet als infants organitzar el seu coneixement relacionant-lo amb el que ja posseeixen per arribar a la construcció de nous conceptes; facilita que l’aprenentatge sigui funcional i susceptible de ser aplicat en situacions noves i aprenentatges futurs.
La programació dels continguts del projecte s’escull basant-se en els objectius del curs i s’estructura en diferents fases: Què sabem?, Què volem saber?, Aprenem, Què hem après?
Treballem activitats motivadores, que es puguin realitzar de manera autònoma, amb materials rics i propers, utilitzant les TIC, realistes i que permetin la transferència de coneixements.
Racons de treball i joc
Els racons de treball i joc potencien l’autonomia, la llibertat, l’espontaneïtat, l’experimentació i la recerca. Els infants escullen un dels racons proposats per l’escola (hospital, jocs tradicionals, constructors, investigadors, market, artists and actors, experts, llar, natura...) a partir del qual, a través del joc simbòlic i del desenvolupament de les activitats programades, s’aconsegueix potenciar l’expressió oral, facilitar la interacció entre els infants, estimular la seva creativitat, promoure els aprenentatges a partir dels sentits i la manipulació, i participar activament en la construcció dels seus propis coneixements.
A Jesuïtes Sarrià – Sant Ignasi fomentem la integració de la llengua anglesa en la vida escolar amb la finalitat que els infants desenvolupin la comprensió oral, tot entenent instruccions bàsiques, vocabulari i estructures senzilles associades a un context.
A més a més de les sessions curriculars on es fomenta l’aprenentatge de la llengua a partir de diferents històries, jocs, dramatitzacions i cançons amb el suport d’imatges i materials manipulats, establim espais comunicatius en anglès per tal que els infants assumeixin aquesta llengua com una forma més de comunicar-se.
Formació intregral
A Educació Infantil treballem també les capacitats dels més petits des de cadascuna de les múltiples disciplines com la música, el desenvolupament motor, la natació... per a aconseguir una formació integral dels nostres alumnes. Totes les sortides i celebracions escolars tenen, en un context lúdic, un component educatiu relacionat amb la descoberta de l’entorn, d’un mateix i dels altres, i formen part de la dinàmica habitual de l’escola.
L’espai de migdia s’integra en la nostra proposta educativa com un temps i un espai educatiu de relació, activitats organitzades, convivència i joc. Un espai natural en anglès per a P4 i P5 i de migdiada per a P3
Aprenent a ser, saber, a conviure i viure la fe
L’escola ensenya als més petits a respectar l’entorn, a resoldre conflictes amb el diàleg i a un intercanvi continu amb el món i la cultura. L’equip d’educadors transmet als infants els valors cristians a través de les activitats diàries:
Despertar la curiositat. La curiositat és el mecanisme que obre les finestres de l’atenció per les quals entra la informació capaç de produir aprenentatge i coneixement.
Conèixer les pròpies emocions i reconèixer les emocions els altres.
Contes, jocs, músiques que ajuden a posar nom a les emocions i a associar-les amb una situació viscuda afavorint el desenvolupament de la consciència emocional i de l’empatia.
Crear un clima relaxat a l’aula que afavoreixi la dimensió interior. Mirem cap endins.
Com em sento? Per què en sento així? Busco solucions. Trio la millor solució.
Comportar-se d'acord amb unes pautes de convivència que portin l’infant cap a una autonomia personal i cap a la col·laboració amb el grup.
Observar i explorar l'entorn immediat, amb una actitud de curiositat i respecte.
Col·laborar en iniciatives socials de l’escola.